AIŠKINAMASIS RAŠTAS

Dėl Molėtų rajono savivaldybės privačių namų prijungimo prie Molėtų miesto centralizuotos nuotekų surinkimo infrastruktūros vykdant projektą „Privačių namų prijungimas prie nuotekų surinkimo infrastruktūros Molėtų mieste“ eiliškumo nustatymo tvarkos aprašo patvirtinimo

1. **Parengto tarybos sprendimo projekto tikslai ir uždaviniai**

Patvirtinti tvarkos aprašą, kuris reglamentuoja būstų prijungimo prie Molėtų miesto esamos ir (arba) 2018 m. planuojamos įrengti centralizuotos nuotekų surinkimo infrastruktūros, įgyvendinant Aplinkos apsaugos rėmimo programos lėšomis finansuojamą projektą „Privačių namų prijungimas prie nuotekų surinkimo infrastruktūros Molėtų mieste“ (toliau – Projektas), tvarką ir nustato būstų prijungimo prie centralizuotos nuotekų infrastruktūros pirmumo kriterijus.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos geriamojo vandens tiekimo ir nuotekų tvarkymo įstatymo 4 straipsnio 6 punktas, 10 straipsnio 9 punktas, 12 straipsnio 2 dalis, 13 straipsnio 1 dalis, Aplinkos apsaugos rėmimo programos 2017 m. išlaidų sąmatos (iš 2016 m. nepanaudotų asignavimų) 2017.L.1.2.1. projektų grupės „Savivaldybių projektai, susiję su būstų prijungimu prie centralizuotos nuotekų surinkimo infrastruktūros 2017-2018 m. laikotarpiu, siekiant pašalinti miesto nuotekų valymo direktyvos 91/271/EEC pažeidimus“ detalaus lėšų paskirstymo pagal projektus, patvirtinto Lietuvos Respublikos aplinkos ministerijos kanclerio 2017 m. gruodžio 1 d. potvarkiu Nr. D2-138 „ Dėl aplinkos apsaugos rėmimo programos 2017 m. išlaidų sąmatos (iš 2016 m. nepanaudotų asignavimų) 2017.L.1.2.1. projektų grupės „Savivaldybių projektai, susiję su būstų prijungimu prie centralizuotos nuotekų surinkimo infrastruktūros 2017-2018 m. laikotarpiu, siekiant pašalinti miesto nuotekų valymo direktyvos 91/271/EEC pažeidimus“ detalaus lėšų paskirstymo pagal projektus patvirtinimo“, 19 punktas, Molėtų rajono vandens tiekimo ir nuotekų tvarkymo infrastruktūros plėtros specialusis planas, patvirtintu Molėtų rajono savivaldybės tarybos 2009 m. balandžio 30 d. sprendimu Nr. B1-82 „ Dėl Molėtų rajono vandens tiekimo ir nuotekų tvarkymo infrastruktūros plėtros specialiojo plano patvirtinimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos. Reglamentuotas eiliškumo nustatymas prijungiant privačius būstus prie centralizuotos nuotekų surinkimo infrastruktūros.

Neigiamos. Nėra.

1. **Priemonės sprendimui įgyvendinti**

Nėra.

-

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

UAB “Molėtų vanduo”, Statybos ir žemės ūkio skyrius. 2017-2018 m.